CELEX: 32017R0215
Language: sl
Date: 2016-11-30 00:00:00
Title: Delegirana uredba Komisije (EU) 2017/215 z dne 30. novembra 2016 o spremembi Uredbe (EU) št. 98/2013 Evropskega parlamenta in Sveta v zvezi z uvrstitvijo magnezijevega nitrata heksahidrata na seznam predhodnih sestavin za eksplozive v Prilogi II (Besedilo velja za EGP. )

9.2.2017   
            
            
               SL
            
            
               Uradni list Evropske unije
            
            
               L 34/3
            
         DELEGIRANA UREDBA KOMISIJE (EU) 2017/215
   z dne 30. novembra 2016
   o spremembi Uredbe (EU) št. 98/2013 Evropskega parlamenta in Sveta v zvezi z uvrstitvijo magnezijevega nitrata heksahidrata na seznam predhodnih sestavin za eksplozive v Prilogi II
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 98/2013 Evropskega parlamenta in Sveta z dne 15. januarja 2013 o trženju in uporabi predhodnih sestavin za eksplozive (1) in zlasti člena 12 Uredbe,
   ob upoštevanju naslednjega:
   
               (1)
            
            
               V Prilogi II k Uredbi (EU) št. 98/2013 so navedene predhodne sestavine za eksplozive, za katere veljajo usklajena pravila v zvezi z njihovo dostopnostjo splošni javnosti in zagotavljanjem ustrezne prijave sumljivih transakcij, izginotij in kraj v celotni dobavni verigi.
            
         
               (2)
            
            
               Snovi iz Priloge II so dostopne splošnim uporabnikom, vendar zanje velja obveznost prijave, ki se nanaša tako na poklicne uporabnike v celotni dobavni verigi kot tudi na splošne uporabnike.
            
         
               (3)
            
            
               Priloga II že vključuje več nitratnih soli, ker se lahko zlorabljajo kot predhodne sestavine za eksplozive. Magnezijev nitrat, ki se dobavlja v obliki heksahidrata, ima podobne lastnosti, vendar še ni vključen v Prilogo II.
            
         
               (4)
            
            
               Magnezijev nitrat heksahidrat se trenutno uporablja kot nekontrolirana alternativa nitratnim solem iz Priloge II. Poleg tega se je v zadnjih letih poročalo o njegovi zlorabi kot predhodni sestavini za eksplozive zunaj Unije.
            
         
               (5)
            
            
               Spremembe na področju zlorabe magnezijevega nitrata heksahidrata glede na raven tveganja ali obseg trgovine s to snovjo trenutno ne upravičujejo omejitve dostopnosti za splošne uporabnike.
            
         
               (6)
            
            
               Potreben je večji nadzor, da se nacionalnim organom omogoči preprečevanje in odkrivanje morebitne nezakonite uporabe te snovi kot predhodne sestavine za eksplozive; to je mogoče doseči z mehanizmom prijave iz Uredbe (EU) št. 98/2013.
            
         
               (7)
            
            
               Glede na tveganje zaradi dostopnosti magnezijevega nitrata heksahidrata in ker uvedba obveznosti prijave zanj ne bo imela večjega vpliva na gospodarske subjekte ali potrošnike, je upravičeno in sorazmerno, da se ta snov doda v Prilogo II Uredbe (EU) št. 98/2013 –
            
         SPREJELA NASLEDNJO UREDBO:
   Člen 1
   V preglednici iz Priloge II k Uredbi (EU) št. 98/2013 se doda naslednja snov:
   
      
                  „magnezijev nitrat heksahidrat (CAS RN 13446-18-9)
               
               
                  2834 29 80 
               
               
                  3824 90 96 “
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. novembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 39, 9.2.2013, str. 1.